**Upute za roditelje**

* Roditelji **ne dolaze** u školu u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.
* Roditelj **ne dovode** dijete/učenika u školu ukoliko: - ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) - ima izrečenu mjeru samoizolacije i imaju saznanja da je zaraženo s COVID-19.
* Roditelj je **dužan** pratiti zdravstveno stanje djeteta, te je **obvezan** pri pojavi simptoma bolesti javiti se liječniku i obavijestiti učitelja.
* Učenici s kroničnim bolestima koje mogu predstavljati veći rizik za razvoj težih oblika bolesti COVID-19 preporučuje se nošenje maske. Za svaku izrazito osjetljivu osobu ili osobu koja dijeli kućanstvo s izrazito osjetljivom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite.
* Pri ulasku u školu svakom učeniku se mjeri temperatura i vodi dnevna evidencija o istom. Ruke se peru prije ulaska u učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun. U razredima u kojima nema tekuće vode biti će dezinfekcijsko sredstvo.
* Pri dolasku u školu roditelj je **dužan** osigurati masku djetetu. Učenici nižih razreda ne nose maske na nastavi, ali ih nose ukoliko izlaze iz razreda. Učenici viših razreda nose maske ukoliko su razredi brojniji i nije omogućeno napraviti razmak od 1,5 metara
* U koliko se znakovi bolesti kod učenika jave tijekom boravka u školi, učitelj odmah poziva roditelja, a učenik će se izolirati u posebnoj prostoriji do dolaska roditelja. Roditelj je dužan odmah se javiti izabranom liječniku obiteljske medicine. Molimo roditelje da ažuriraju telefonske kontakte kod učitelja.
* Pri dovođenju i odvođenju djece u školu, roditelji ne ulaze u školu. Dok čekaju na dvorištu škole, **roditelji paze na razmak** od najmanje 1,5 metar.
* Svaki razredni odjel nalazi se u jednoj učionici, razredni odjeli se ne miješaju. Učenici ne mijenjaju učionice u predmetnoj nastavi.
* Učenicima treba napomenuti da ne dijele svoje stvari i pribor s drugim učenicima.
* U slučaju **nužnog dolaska** (poziva) roditelja u školu, roditelj je **obvezan imati masku**. Pri ulasku je obvezna dezinfekcija ruku i izmjeriti temperature.